Togoland

Togoland var et tysk protektorat i Vest-Afrika. Det ble etablert i 1884, da det tyske keiserriket skaffet seg kolonier som ledd i kappløpet om Afrika. Hovedstaden var Lomé. Tyskland hadde kontroll over Togoland til 1914, da det ble erobret av Frankrike og Storbritannia. Området utgjorde  km².«Togoland», Encyclopædia Britannica Online.

Tyskerne konsentrerte seg om å utnytte Togoland til landbruksformål. Det ble dyrket oljepalme og det ble satset på kakao- og bomullsplantasjer. Jernbane ble utbygget for å knytte havnebyen Lomé til innlandet.

Togoland hadde Tysklands viktigste telegrafstasjon utenlands, fullført i juni 1914, og området var derfor viktig for landets fiender i første verdenskrig. Tyskland hadde kun en beskjeden militærstyrke i området. I august 1914 ble Togoland invadert av britene fra vest og franskmennene fra øst.Strachan, Hew: First World War in Africa, Oxford: Oxford University Press, 2004, s. 13–18.

Delingen av området mellom Frankrike og Storbritannia ble folkerettslig regulert av Folkeforbundet, som gjorde det til mandatområde. I 1945 ble det, fortsatt delt, gjort til tilsynsområde under FN. Den største, østre delen, Fransk Togoland, fikk selvstendighet og ble til republikken Togo i 1960. Den vestre delen, Britisk Togoland, gikk i 1957 sammen med den britiske kolonien Gullkysten og ble til Ghana.

Referanser

Kategori:Tysklands kolonihistorie
Kategori:Tidligere stater i Afrika
Kategori:Folkeforbundets mandatområder
Kategori:FNs tilsynsområder
Kategori:Togo
Kategori:Ghanas historie
Kategori:Stater og territorier etablert i 1884
Kategori:Stater og territorier opphørt i 1914